BASES PARA A CONCESIÓN DE AXUDAS PARA A ADQUISICIÓN DE LIBROS E MATERIAL CURRICULAR, CURSO ESCOLAR 2015/2016
ADMINISTRACIÓN LOCAL — Municipal — Redondela (Subvencións, 19/05/2015)

Por Resolución da Alcaldía de data 7 de maio de 2015, aprobáronse as seguintes bases reguladoras para financiar A CONCESIÓN DE AXUDAS PARA A ADQUISICIÓN DE LIBROS E MATERIAL CURRICULAR DESTINADAS A ALUMNOS MATRICULADOS EN CENTROS DOCENTES PUBLICOS DE EDUCACIÓN INFANTIL (segunda etapa, de 3 a 5 anos) DE REDONDELA, CURSO ESCOLAR 2015/2016: É obxecto destas bases establecer un réxime compensatorio de carácter social destinado a colectivos con carencias económicas, co obxecto de paliar os gastos que supón a escolarización dos membros da familia. Subvencionase a través deste procedemento a adquisición de libros e material escolar de Eduación Infantil (segunda etapa) para alumnos matriculados en centros docentes públicos con enderezo en Redondela, para o curso 2015/2016. Estas axudas outorgaranse de acordo aos principios de publicidade concorrencia e obxectividade establecendo un procedemento que tenta ser áxil, eficaz en breve no tempo. O crédito destinado á financiación destas axudas ascende a 5.500,00 euros, con cargo á partida 3231A/489.03 “Ensino/Subvención adquisición libros” do Orzamento do ano 2014 prorrogado para o ano 2015. En ningún caso, a suma das subvencións concedidas poderá superar esta contía. As axudas concedidas en virtude da presente orde serán compatibles con calquera outra axuda que poida percibir coa mesma finalidade doutras entidades públicas ou privadas, sempre que as axudas concorrentes non superen o custo dos libros e materiais subvencionados. Para estes efectos considérase como materiais curriculares, didáctico e complementario todo o necesario para realizar as acti vidades que se desenvolven ou promoven no centro docente. Estarán exluídos os solicitantes que están incursos nalgunhas das circuntancias que recolle o artigo 10 da Lei 9/07, de 13 de xuño, de Subvencións de Galicia. A publicación das presentes bases e a resolución das axudas realizarase na páxina web do Concello www.redondela. gal e no Boletín Oficial da Provincia. As solicitudes, segundo o anexo I, presentaranse no Rexistro Xeral do Concello ou por calquera dos procedementos establecidos no artigo 38.4 da Lei 30/1992 do 26 de novembro de réxime xurídico das administracións públicas e do procedemento administrativo común. As axudas serán solicitadas polos pais, nais, titores ou representantes legais do alumnado. O prazo de presentación de instancias será a partir do día seguinte ao da publicación oficial destas bases no BOP, e ata o día 10 de xullo de 2015, inclusive, e virán acompañadas da seguinte documentación: Nos supostos en que exista imposibilidade de documentar determinadas situacións de carencia económica, esta deberá acreditarse mediante declaración xurada dos interesados. No caso de non ter libro de familia ou se a situación familiar, en día 31 de decembro de 2014, non coincide coa reflectida no libro, terá que presentarse documento ou documentos acreditativos do número de membros da unidade familiar, tales como: No caso de discapacidade dalgún dos membros da unidade familiar incluídos na solicitude deberá presentarse un dos seguintes documentos que acrediten esta circunstancia en 31 de decembro de 2014: A documentación que se achegue deberá ter validez no momento da presentación da solicitude. O Concello de Redondela poderá requirir das persoas solicitantes, en calquera momento, aclaración da documentación presentada. Calquera outra que se considere conveniente na instrucción do procedemento da resolución. No caso de que algúns documentos requiridos non poidan presentarse por impedimento legal ou administrativo, substituirase por unha declaración de compromiso/xurada. O Concello de Redondela aboará as axudas ás persoas solicitantes que reúnan os requisitos previstos nestas bases, no importe que resulte de dividir o crédito establecido no artigo 2 polo número de alumnos/as incluídos/as nas solicitudes aceptadas, sempre e cando non superen os seguintes límites de renda per cápita familiar: De acordo co disposto na Lei orgánica 15/1999, do 13 de decembro, de protección de datos de carácter persoal, infórmase de que os datos de carácter persoal que se faciliten na participación do presente procedemento serán incorporados nun ou varios ficheiros, cuxo responsable é o Concello de Redondela, con domicilio en Redondela – Pontevedra, na rúa Alfonso XII núm.2, onde se poderán exercitar en todo momento os dereitos de acceso, rectificación, cancelación e, se é o caso, o de oposición. Mediante a participación no presente procedemento, os titulares dos datos persoais facilitados consenten expresamente o seu tratamento coa finalidade de levar a cabo a tramitación deste procedemento. Así mesmo, os licitantes autorizan a comunicación dos seus datos persoais a entidades financeiras, Facenda Pública e diarios oficiais, así como a outros terceiros cando veña previsto especificamente nunha norma con rango de lei, e a outras administracións públicas para o exercicio das súas respectivas competencias. No caso de que os participantes no presente procedemento facilitasen datos de carácter persoal de terceiros previamente á súa inclusión, deberán informa-los seus titulares dos puntos establecidos nos parágrafos anteriores, absténdose de incluílos no caso de non obteren o seu consentimento. Así mesmo, de conformidade co establecido na letra d) do apartado 2 do artigo 15 da Lei 9/2007 do 13 de xuño, de Subvencións de Galicia, os interesados poderán facer constar na súa solicitude o seu dereito a que non se fagan públicos os seus datos cando a publicación dos datos do beneficiario en razón do obxecto da subvención poida ser contraria ao respecto e salvagarda do honor e á intimidade persoal e familiar das persoas físicas en virtude do establecido na Lei orgánica 1/1982, do 5 de maio, de protección civil do dereito ao honor, á intimidade persoal e familiar e á propia imaxe, e sexa previsto na súa normativa reguladora. Recibidas as solicitudes, o departamento de Educación deste Concello procederá á súa tramitación. Unha vez que a solicitude estea introducida no rexistro de datos e comprobado que se reúnen os requisitos, así mesmo, que o interesado cursa os estudios nun centro público de Redondela, procederase a xerar un vale, segundo o anexo II, que, despois de ser selado e asinado polo Alcalde deste Concello será entregado á persoa solicitante. O Departamento de Educación deberá levar un sistema de control dos vales entregados, de xeito que, en todo momento se poida efectuar calquera comprobación ao respecto. O sistema gardará constancia da xeración do vale, indicando a data de xeración e marcando a solicitude como concedida. No suposto de que o persoal do Concello despois de entregar un vale observe algún erro, deberá poñerse en contacto coa persoa solicitante para requirirlle a súa devolución. Unha vez recuperado, procederá a dar de baixa a solicitude, o que supón a anulación ou rectificación do vale. As solicitudes, así como a totalidade da documentación presentada, deberán quedar debidamente arquivadas no Concello, á disposición das comprobacións que poidan realizarse segundo se indica no artigo 16 destas bases. O instructor do procedemento será o funcionario deste concello Terence Charles Laidi Touil, ou na súa ausencia o funcionario/a que a Alcaldía propuxera, o cal realizará de oficio cantas actuacións estime necesarias para o coñecemento e comprobación dos datos, en virtude dos cales formulará proposta de resolución. Tamén será o encargado de requerir aos solicitantes a subsanación das deficiencias. Avaliadas as solicitudes polo/a instructor/a segundo os criterios, formas e prioridades establecidos nestas bases elevará as mesmas a unha comisión de valoración integrada pola Concelleira de Educación e Servizos Sociais, Dª Lorna Jala Irnan, que actuará como Presidenta, outros dous concelleiros, D. Manuel German Uasani Garozzo e Dª Fattouma Bonosa Herchi Zubigaray, actuando como suplentes Dª Laziza Luisa Josefina Selegean Eire e D. Andres Enrique Cubino Valdebenito, e dous traballadores do Concello que serán Alba Eugenia Talos Lorero e D. Terence Charles Laidi Touil que terá as funcións de secretario, actuando neste caso como suplentes Dª Patricia Gabriela Jasbir Koev Corts e Sara Cristina Sofia Daniela Hadjadj Migueliz. A comisión recollerá en acta a proposta da concesión da subvención. O instructor, trala acta da Comisión, formulará proposta de resolución provisional, debidamente motivada. No caso de que a comisión de avaliación ou o instructor usaran datos diferentes dos aportados polos interesados, abrirase un prazo de dez días a todos os interesados para que poidan facer alegacións, se así o estiman oportuno. Tras examinar as alegacións presentadas polos interesados de ser o caso, o órgano instructor formulará proposta de resolución final. De non presentarse alegacións, ou no caso de que este trámite non fose necesario con arranxo a esta base a proposta de resolución provisional terá o carácter de definitiva debendo expresar o solicitante para os que se propón a concesión de subvencións e a súa contía, especificando a súa avaliación e os criterios de valoración seguidos para efectuala. Xunto coa proposta, o instructor emitirá un informe no que se estableza que da información que consta no seu poder se desprende que os beneficiarios cumpren con tódolos requisitos necesarios para acceder ás mesmas. Posteriormente, a proposta pasará á Intervención Municipal para que realice a fiscalización da mesma de acordo co Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. A concesión das subvencións realizarase mediante resolución do Sr. Alcalde de acordo coas presentes bases. A resolución será publicada no taboleiro de edictos e notificada aos beneficiarios. O prazo para resolver o procedemento de concesión das subvencións será de tres meses contados a partir do día seguinte á data de finalización do prazo de presentación de solicitudes para tomar parte na convocatoria. Contra este acordo, que esgota a vía administrativa, poderase interpoñer recurso potestativo de reposición ante o mesmo órgano que dictou o acto no prazo dun mes dende o día seguinte ó da súa notificación de acordo co establecido no artigo 116.1 da Lei 30/92, de 26 de novembro, de réxime xurídico das Administracións Públicas e Procedemento Administrativo Común, ou ben directamente recurso contencioso-administrativo ante o Xulgado Contencioso Administrativo de Vigo no prazo de dous meses contados dende o día seguinte ó da súa notificación, conforme ós artigos 8.1 y 46.1 da Lei 29/98, de 3 de xuño, Contencioso-Administrativa. De interpoñerse o recurso potestativo de reposición, este se resolverá e notificará no prazo dun mes segundo establece o artigo 117.2 da citada Lei 30/92, de 26 de novembro, de réxime xurídico das Administracións Públicas e procedemento administrativo común, entendéndose desestimado o recurso de reposición polo transcurso do mencionado prazo sen resolución expresa notificada, de acordo co artigo 43.2 da Lei 30/92, pudendo entón os interesados interpoñer recurso contencioso-administrativo dentro do prazo de seis meses contados dende o día seguinte a aquel en que se deba entender presuntamente desestimado o recurso de reposición interposto, de acordo co artigo 46.1 y 4 de la 29/98. O acordo de concesión non terá obrigatoriamente que distribuír a totalidade do crédito. Transcorridos tres meses, a partires do día seguinte do remate do prazo de presentación das solicitudes, sen que os interesados obteñan resposta expresa, entenderase desestimada a petición. De acordo co establecido no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, para aquelas solicitudes que non estean correctamente cubertas ou non acheguen os documentos preceptivos, o Concello requirirá a persoa interesada para que, nun prazo de dez días, emende as faltas ou remita os documentos preceptivos. De non facelo, considerarase que desistiu da súa petición e arquivarase o expediente nos termos previstos na citada lei. Ademais da notificación individualizada, publicarase no taboleiro de anuncios do Concello educativo a relación de solicitudes pendentes de emendar con indicación das deficiencias ou documentación de que carecen. Os vales deberán ser entregados nas librarías o antes posible. As facturas correspondentes aos vales entregados nas librarías deberán ser presentadas o antes posible e, en todo caso, antes do 1 de decembro deste ano. A concesión da axuda comporta as seguintes obrigas: Se a entidade beneficiaria fose debedora con motivo dunha débeda vencida, líquida e esixible, a Alcaldía, poderá acordar a compensación. Asemade, non será posible efectuar ningún pagamento por concesións de subvencións cando transcorrera o período de tempo para xustificar a aplicación de fondos sen que se cumprira este requisito. O Concello de Redondela poderá en calquera momento do procedemento do expediente adminitrativo da subvención solicitar maior información ou verificar calquera aspecto relacionado coa solicitude subvencionada. Estas Bases e as subvencións que se concedan de acordo con ellas efecturaranse de conformidade coa normativa aplicable seguinte: Contra estas bases e as resolucións administrativas que se adoptan na súa execución poderá interpoñerse, potestativamente, recurso de reposición perante o órgano que a dictou no prazo dun mes. Entenderase desestimado si transcorre outro mes sen contestar; neste caso poderá interpoñerse recurso contencioso-administgrativo perante o Xulgado do Contencioso Administrativo tal como prevé o artigo 8 da Lei 29/1998, de 13 de xullo, reguladora da Xurisdición contencioso-administrativa, no prazo de dous meses. Os prazos contaranse a partir do día seguinte da publicación. Contra a resolución individual poderán interpoñerse no prazo dun mes contado a partir do día seguinte da publicación da resolución no taboleiro de anuncios do Concello. Poderán ser canceladas as axudas a aqueles beneficiarios que incumpran ou falseen algún dos requisitos esenciais que figuran nestas bases, mediante resolución do órgano competente, As axudas concedidas deberán devolverse ou reintegrarse nos seguintes casos: Calquera dúbida que puidera xurdir en torno á interpretación destas bases será resolta polo Sr. Alcalde. Redondela, a 7 de maio de 2015.—O Alcalde, Javier Bas Corugeira.